पाएं अपने शहर की ताज़ा ख़बरें और फ्री ई-पेपरडाउनलोड करें
फरीदाबाद. तिलपत सबडिवीजन के बसंतपुर गांव में बिजली चोरी के खिलाफ अभियान छेड़ने गई विजिलेंस टीम की टीम के साथ ग्रामीणों ने मारपीट की। इसमें विजिलेंस एसडीओ व जेई को चोटें आई हैं। हाथापाई के दौरान ग्रामीणों ने टीम से कैमरा भी छीन लिया। विजिलेंस टीम की शिकायत पर पुलिस मामले की जांच कर रही है।
क्या है मामला
बिजली चोरी की शिकायत मिलने पर विजिलेंस की टीम बसंतपुर गांव पहुंची। टीम में विजिलेंस एसडीओ अमित, जेई सज्जन, तिलपत सबडिवीजन के जेई प्रदीप यादव समेत अन्य कर्मचारी थे। आरोप है कि टीम ने गांव के जगबीरी देवी के यहां छापा मारा। यहां बिजली चोरी हो रही थी। जैसे ही टीम ने कैमरे से फोटो लेना शुरू किया परिजनों ने बदतमीजी शुरू कर दी। टीम से इन्होंने कैमरा भी छीन लिया। इसी दौरान परिजनों की सूचना पर 25-30 लोग और पहुंच गए। फिर अधिकारियों के साथ मारपीट करने लगे। इसमें एसडीओ अमित व जेई सज्जन को चोटें आईं हैं।
पुलिस करेगी जांच : विजिलेंस के एसडीओ ने इस मामले से संबंधित आरोपी के खिलाफ सेक्टर-37 थाने में शिकायत दी है। हालांकि ग्रामीणों ने भी पुलिस से विजिलेंस के खिलाफ बदतमीजी व मारपीट करने का आरोप लगाया है। इस बारे में थाने के एसएचओ ब्रrा सिंह का कहना है कि दोनों पक्षों की ओर से शिकायत मिली है। मामले की जांच की जा रही है।
बनाया चोरी का केस : विजिलेंस ने बाद में पुलिस को लेकर आरोपी का कनेक्शन काट दिया है। उपभोक्ता जगबीरी देवी के खिलाफ चोरी का केस भी बना दिया है। वह 24 घंटे के भीतर जुर्माना नहीं भरती हैं तो उनके खिलाफ एफआईआर दर्ज कराई जाएगी।
डोमेस्टिक कनेक्शन के कमर्शियल प्रयोग पर होगी कार्रवाई
फरीदाबाद त्न डोमेस्टिक कनेक्शन का कॉमर्शियल उपयोग उपभोक्ता को अब भारी पड़ सकता है। बिजली निगम के नए नियमों के तहत ऐसे उपभोक्ता के खिलाफ बिजली चोरी का मामला दर्ज किया जाएगा। इससे केवल जुर्माना भरना पड़ता था। इस संबंध में विजिलेंस व ऑपरेशन विभाग के एसई, एक्सईएन व एसडीओ को निर्देश जारी कर दिए गए हैं।
जुर्माने के साथ मिलेगी सजा : अब ऐसे उपभोक्ता के खिलाफ बिजली चोरी का केस बनाया जाएगा। इस तरह के मामले में लोड के अनुसार जुर्माना लगाया जाएगा। उपभोक्ता 24 घंटे के भीतर जुर्माना जमा नहीं करता तो उसके खिलाफ एफआईआर दर्ज कराई जाएगी।
तो ऐसा करना बंद करे : बिजली निगम के एसई सुभाष देशवाल के अनुसार डोमेस्टिक कनेक्शन का गलत इस्तेमाल करने वालों पर भी शिकंजा कसा जाएगा। कोई इस तरह की गतिविधि करते पकड़ा जाता हैं तो उस पर बिजली चोरी का केस दर्ज कराया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn